**การศึกษาพฤติกรรมการใช้สารเคมีในเกษตรกรตำบลดงลิง อำเภอกมลาไสย จังหวัดกาฬสินธุ์**

ชื่อผู้วิจัยและนำเสนอผลงาน กุลยา ใจกล้า เจ้าพนักงานสาธารณสุขปฏิบัติงาน รพ.สต.บ้านสวนโคก

มือถือ 0885731049 e-mail : [kunlaya\_jom@hotmail.com](mailto:kunlaya_jom@hotmail.com)

**บทคัดย่อ**

การศึกษาเชิงพรรณนา ประชากร คือ ครัวเรือนที่ประกอบอาชีพเกษตรกรรม 2 หมู่บ้าน 217 หลังคาเรือน 148 คน เกณฑ์ในการคัดเข้า คือ เป็นเกษตรกรที่ใช้สารเคมีกาจัดศัตรูพืชในเขตรับผิดชอบ รพ.สต.บ้านสวนโคก ที่ใช้และมีการรับสัมผัสสารเคมีกำจัดศัตรูพืช ในรอบ 6 เดือนที่ผ่านมา โดยใช้แบบสอบถามประเมินความเสี่ยงพฤติกรรมการปฏิบัติตัวเกี่ยวกับการใช้สารเคมีกำจัดศัตรูพืช อาศัยอยู่ในบ้านโคกล่าม หมู่ 2 หรือหมู่ 16 ไม่น้อยกว่า 1 ปี เกษตรกร สมัครใจเข้าร่วม อายุ 15 ปีขึ้นไป ทั้งเพศชายและเพศหญิง สามารถสื่อสารได้เข้าใจ เครื่องมือที่ใช้ในการศึกษา คือแบบสอบถาม 3 ส่วน วิเคราะห์โดยใช้ความถี่ ร้อยละ

ผลการศึกษาพบว่า เป็นเพศชาย ร้อยละ 79.25 มีอายุระหว่าง 36-50 ปี ส่วนใหญ่มีความรู้เกี่ยวกับสารเคมีกำจัดศัตรูพืชอยู่ในเกณฑ์ระดับดี ร้อยละ 78.38 รองลงมามีความรู้ระดับปานกลาง ร้อยละ 27.62พฤติกรรมการใช้สารเคมีกำจัดศัตรูพืชในเกษตรกร โดยรวมส่วนใหญ่พบว่า มีพฤติกรรมการใช้สารเคมีอยู่ในระดับดี ร้อยละ 90.12 การปฏิบัติตัวเกี่ยวกับการใช้สารเคมีโดยรวมอยู่ในระดับดี มีการอ่านฉลากและเอกสารที่เกี่ยวข้องจนเข้าใจ และปฏิบัติตามอย่างเหมาะสม คิดเป็นร้อยละ 66.22 และยังมีเกษตรกรบางส่วนที่ยังมีพฤติกรรมการใช้สารเคมีกำจัดศัตรูพืชที่ไม่เหมาะสม คิดเป็นร้อยละ 33.78 ส่วนมากแล้วเกษตรกรเคยใช้และยังใช้สารเคมีกำจัดศัตรูพืชอยู่ ร้อยละ 81.08 ซึ่งระยะเวลาในการใช้สารเคมีกำจัดศัตรูพืชของเกษตรกรส่วนใหญ่ใช้มานานกว่า 10 ปี เกษตรกรที่เปลี่ยนมาใช้สารอินทรีย์แทนการใช้สารเคมี ร้อยละ 19.02 แต่อย่างไรก็ตาม เกษตรกรส่วนใหญ่ยังคงต้องการใช้สารเคมีในการป้องกันและกำจัดศัตรูพืชอยู่ต่อไป เนื่องจากมีความเชื่อมั่นว่าสามารถเห็นผลจริง ทันเวลา หาซื้อได้ทั่วไป ควรศึกษาการใช้สมุนไพรกำจัดศัตรูพืชแทนการใช้สารเคมีกำจัดศัตรูพืช หรือควรมีการคิดสูตรสารฆ่าแมลงที่มีประสิทธิภาพเทียบเท่ากับสารเคมีกำจัดศัตรูพืชในปัจจุบัน ปลอดภัยต่อเกษตรกรและผู้บริโภค

**คำสำคัญ :** พฤติกรรมการใช้สารเคมีในเกษตรกร

**การศึกษาพฤติกรรมการใช้สารเคมีในเกษตรกรตำบลดงลิง อำเภอกมลาไสย จังหวัดกาฬสินธุ์**

ชื่อผู้วิจัยและนำเสนอผลงาน กุลยา ใจกล้า เจ้าพนักงานสาธารณสุขปฏิบัติงาน รพ.สต.บ้านสวนโคก

มือถือ 0885731049 e-mail : kunlaya\_jom@hotmail.com

**ความเป็นมา**

สารเคมีทางการเกษตรเมื่อเข้าสู่ร่างกาย ทำให้เกิดปัญหาสุขภาพ มีอาการแบบเฉียบพลันจะเกิดขึ้นเมื่อร่างกายได้รับพิษของสารเคมีกำจัดศัตรูพืชจำนวนมาก จะแสดงอาการอย่างทันทีทันใด เช่น ปวดศีรษะ มึนงง คลื่นไส้ อาเจียน เจ็บหน้าอก ปวดกล้ามเนื้อ เหงื่อออกมาก ท้องร่วง เป็นตะคริว หายใจติดขัด มองเห็นไม่ชัดเจน หรืออาจร้ายแรงถึงขั้นเสียชีวิต แบบเรื้อรัง โดยจะเกิดขึ้นเมื่อได้รับพิษของสารเคมีกำจัดศัตรูพืชจำนวนน้อยต่อเนื่องเป็นเวลานาน ซึ่งกว่าจะแสดงอาการอาจใช้เวลาเป็นเดือน เป็นปีภายหลังจากการได้รับสารเคมีกำจัดศัตรูพืช คือ การเป็นหมัน เสื่อมสมรรถภาพทางเพศ เป็นอัมพฤต อัมพาต และมะเร็ง1

เกษตรกรอำเภอกมลาไสยมีการใช้สารเคมีกำจัดศัตรูพืชกันอย่างแพร่หลาย โดยฉีดพ่นก่อนทำการเพาะปลูก ช่วงระหว่างที่พืชเจริญเติบโต ผลการตรวจสารเคมีในเลือดของเกษตรกรตามกลุ่มเป้าหมาย ทั้งหมด 148 คน ผลการตรวจพบว่า อยู่ในเกณฑ์ปกติ 1 คน (ร้อยละ 0.68) อยู่ในเกณฑ์ปลอดภัย 18 คน (ร้อยละ 12.16) อยู่ในเกณฑ์มีความเสี่ยง 75 คน (ร้อยละ 50.68) อยู่ในเกณฑ์ไม่ปลอดภัย 54 คน (ร้อยละ 36.48)ผู้วิจัยจึงสนใจศึกษาพฤติกรรมการใช้สารเคมีกำจัดศัตรูพืชของเกษตรกรหมู่ 2 และ 16 ตำบลดง มีวัตถุประสงค์เพื่อหาแนวทางการลดใช้สารเคมีในการเกษตรของเกษตรกร หมู่ 2 และ 16 ตำบลดงลิง อำเภอกมลาไสย จังหวัดกาฬสินธุ์

**วิธีศึกษา**

การศึกษาเชิงพรรณนา ประชากร คือ ครัวเรือนที่ประกอบอาชีพเกษตรกรรม 2 หมู่บ้าน 217 หลังคาเรือน 148 คน เกณฑ์ในการคัดเข้า คือ เป็นเกษตรกรที่ใช้สารเคมีกาจัดศัตรูพืชในเขตรับผิดชอบ รพ.สต.บ้านสวนโคก ที่ใช้และมีการรับสัมผัสสารเคมีกำจัดศัตรูพืช ในรอบ 6 เดือนที่ผ่านมา โดยใช้แบบสอบถามประเมินความเสี่ยงพฤติกรรมการปฏิบัติตัวเกี่ยวกับการใช้สารเคมีกำจัดศัตรูพืช อาศัยอยู่ในบ้านโคกล่าม หมู่ 2 หรือหมู่ 16 ไม่น้อยกว่า 1 ปี เกษตรกร สมัครใจเข้าร่วม อายุ 15 ปีขึ้นไป ทั้งเพศชายและเพศหญิง สามารถสื่อสารได้เข้าใจ เครื่องมือที่ใช้ในการศึกษา คือแบบสอบถาม 3 ส่วน วิเคราะห์โดยใช้ความถี่ ร้อยละ

**ผลการศึกษา :**

ความรู้ความเข้าใจเกี่ยวกับวิธีการใช้สารกำจัดศัตรูพืช พบว่าส่วนใหญ่มีระดับความรู้ความเข้าใจเกี่ยวกับวิธีการใช้สารกำจัดศัตรูพืชในข้าวอยู่ในระดับดี ตอบถูกโดยเฉลี่ย 116 คน (ร้อยละ 78.38) มีเพียงความรู้ในขณะฉีดพ่นสาร กำจัดศัตรูพืชในประเด็นในการผสมสารกำจัดศัตรูพืชควรสวมถุงมือทุกครั้งที่มีการใช้ เกษตรกรตอบถูกเพียง 32 คน (ร้อยละ 27.62) ในระดับปานกลาง

พฤติกรรมการใช้สารกำจัดศัตรูพืชของเกษตรกร อ่านฉลากให้เข้าใจอย่างละเอียดถูกต้องและปฏิบัติตามคำแนะนำ ร้อยละ 66.22 มีการฉีดพ่นสารกำจัดศัตรูพืชในช่วงเช้าเวลา 06.00 - 10.00 น. ร้อยละ 94 เพราะไม่ร้อน ช่วงที่อากาศร้อนต้นข้าวไม่สามารถทนต่อสารกำจัดศัตรูพืชบางชนิดอาจเหี่ยวเฉาและตายได้ เกษตรกรส่วนใหญ่จะผสมสารกำจัดศัตรูพืชตั้งแต่ 2 ชนิดเข้าด้วยกัน โดยมีจุดประสงค์เพื่อการเสริมฤทธิ์แก่กันให้มีประสิทธิภาพมากยิ่งขึ้นและประหยัดเวลาในการฉีดพ่น โดยเกษตรกรจะใช้ไม้คนเพื่อให้สารเป็นเนื้อเดียวกัน ร้อยละ 74 ในขณะที่อีกร้อยละ 26 ใช้วิธีการเขย่าถัง ในการฉีดพ่นสารกำจัดศัตรูพืชเกษตรกรจะสวมใส่เสื้อแขนยาว กางเกงขายาวสวมผ้าปิดจมูก เพื่อหลีกเลี่ยงไม่ให้สารกำจัดศัตรูพืชถูกผิวหนังหรือหายใจเข้าไปและจะดูทิศทางลมก่อนทุกครั้งเกือบทุกคน มีเพียง 7 คนที่ดูเป็นบางครั้งและไม่ดูเลย ความคิดเห็นของเกษตรกรในการใช้สารกำจัดศัตรูพืช

ผลสำรวจความคิดเห็นของเกษตรกรมีแนวโน้มที่จะใช้สารกำจัดศัตรูพืชต่อไป ร้อยละ 81 เนื่องจากสามารถกำจัดศัตรูพืชได้ผลจริง ร้อยละ 86 ในขณะที่เกษตรกรร้อยละ 37 มีปัญหาในการใช้สารกำจัดศัตรูพืชเกี่ยวกับการแพ้สารเคมีกำจัดศัตรูพืชถึง ร้อยละ 57 แต่มีเพียงร้อยละ 19 เท่านั้นที่ไม่คิดจะใช้สารกำจัดศัตรูพืช

**สรุปและข้อเสนอแนะ**

การศึกษาถึงพฤติกรรมการใช้สารเคมีกำจัดศัตรูพืชของเกษตรกรบ้านโคกล่าม หมู่2 และหมู่ 16 ตำบลดงลิง อำเภอกมลาไสย จังหวัดกาฬสินธุ์ การเก็บข้อมูลจากแบบสอบถามวัดความรู้ของเกษตรกร พบว่าเป็นเพศชาย ร้อยละ 79.25 มีอายุระหว่าง 36-50 ปี ส่วนใหญ่มีความรู้เกี่ยวกับสารเคมีกำจัดศัตรูพืชอยู่ในเกณฑ์ระดับดี ร้อยละ 78.38 รองลงมามีความรู้ระดับปานกลาง ร้อยละ 27.62

พฤติกรรมการใช้สารเคมีกำจัดศัตรูพืชในเกษตรกร โดยรวมส่วนใหญ่พบว่า มีพฤติกรรมการใช้สารเคมีอยู่ในระดับดี ร้อยละ 90.12 การปฏิบัติตัวเกี่ยวกับการใช้สารเคมีโดยรวมอยู่ในระดับดี มีการอ่านฉลากและเอกสารที่เกี่ยวข้องจนเข้าใจ และปฏิบัติตามอย่างเหมาะสม คิดเป็นร้อยละ 66.22 และยังมีเกษตรกรบางส่วนที่ยังมีพฤติกรรมการใช้สารเคมีกำจัดศัตรูพืชที่ไม่เหมาะสม คิดเป็นร้อยละ 33.78

โดยส่วนมากแล้วเกษตรกรเคยใช้และยังใช้สารเคมีกำจัดศัตรูพืชอยู่ ร้อยละ 81.08 ซึ่งระยะเวลาในการใช้สารเคมีกำจัดศัตรูพืชของเกษตรกรส่วนใหญ่ใช้มานานกว่า 10 ปี เกษตรกรที่เปลี่ยนมาใช้สารอินทรีย์แทนการใช้สารเคมี ร้อยละ 19.02 แต่อย่างไรก็ตาม เกษตรกรส่วนใหญ่ยังคงต้องการใช้สารเคมีในการป้องกันและกำจัดศัตรูพืชอยู่ต่อไป เนื่องจากมีความเชื่อมั่นว่าสามารถเห็นผลจริง ทันเวลา หาซื้อได้ทั่วไป

ควรศึกษาการใช้สมุนไพรกำจัดศัตรูพืชแทนการใช้สารเคมีกำจัดศัตรูพืช หรือควรมีการคิดสูตรสารฆ่าแมลงที่มีประสิทธิภาพเทียบเท่ากับสารเคมีกำจัดศัตรูพืชในปัจจุบัน ปลอดภัยต่อเกษตรกรและผู้บริโภค

**เอกสารอ้างอิง**

1. สำนักคณะกรรมการคุ้มครองผู้บริโภค. (2561). **อันตรายจากสารเคมีเพื่อการเกษตร.** สืบค้นเมื่อ 16

ตุลาคม 2561. จาก http://www.ocpb.go.th/ewt\_news.php?nid=461

2. **พฤติกรรมการใช้สารเคมีกำจัดศัตรูพืชของเกษตรกร (2554).** วารสารมหาวิทยาลัยทักษิณ ปีที่ 14 ฉบับที่

2 กรกฎาคม – ธันวาคม 2554

3. ชนิกานต์ คุ้มนกและสุดารัตน์ พิมเสน. (2557). **พฤติกรรมการใช้สารกำจัดศัตรูพืชของเกษตรกร ตำบล**

**จอมทองอำเภอเมือง จังหวัดพิษณุโลก.** ราชภัฎเพชรบูรณ์สาร ปีที่ 16 ฉบับที่ 1 มกราคม –

มิถุนายน 2557.